ไทยประกันจ่ายเพิ่ม2เท่าเหยื่อรถชนรถตู้
ไทยประกันชีวิต เผยลูกค้าเสียชีวิตจากรถตู้จ่ายเพิ่ม 2 เท่า
29 ธ.ค. 2553

ไทยประกันชีวิต เผยลูกค้าเสียชีวิตจากรถตู้จ่ายเพิ่ม 2 เท่า 
น.ส.ภาสินี ปรีชาธนาพล ผู้อำนวยการฝ่าย สายงานสื่อสารองค์กร บริษัท ไทยประกันชีวิต เปิดเผยว่า จากกรณีอุบัติเหตุรถตู้โดยสารชนบนทางยกระดับ (โทลล์เวย์) ส่งผลให้มีผู้เสียชีวิตและบาดเจ็บจำนวนมากนั้น  จากการตรวจสอบข้อมูลพบว่า ในจำนวนผู้เสียชีวิต เป็นผู้เอาประกันของบริษัทฯ 1 ราย คือ นายปรัชญา คันธา ทุนประกัน 2 แสนบาท แต่เนื่องจากเสียชีวิตด้วยอุบัติเหตุขณะโดยสารรถโดยสารประจำทาง จึงได้ความคุ้มครองเพิ่มเติมพิเศษ 2 เท่า รวมเงินสินไหมทดแทนทั้งสิ้น 6 แสนบาท ทั้งนี้บริษัทฯ ได้ดำเนินการจ่ายสินไหมแก่ผู้รับผลประโยชน์เรียบร้อยแล้ว